बोले- बैराज क्या होता है, इन्हें पता नहीं; इनको अज्ञानता का पुरस्कार मिलना चाहिए
Haryana CM Manohar Lal Khattar Exposes  Arvind Kejriwal AAP Party Ignorance on Barrage दिल्ली को साजिश के तहत डुबाने के मामले में हरियाणा के CM मनोहर लाल खट्‌टर ने आम आदमी पार्टी को आंकड़ों सहित करारा जवाब दिया है
दिल्ली को साजिश के तहत डुबाने के मामले में हरियाणा के CM मनोहर लाल खट्‌टर ने आम आदमी पार्टी को आंकड़ों सहित करारा जवाब दिया है। CM ने पलटवार करते हुए यहां तक कह दिया कि आम आदमी पार्टी वालों को यह तक पता नहीं कि बैराज क्या होता है। अगर अज्ञानता का पुरस्कार किसी को देना हो तो वह दिल्ली AAP के लोगों को देना चाहिए।
सिलसिलेवार ढंग से पढ़िए CM के जवाब
सामने वाले बोलेंगे तो मैं भी वैसे ही जवाब दूंगा 
CM मनोहर लाल ने आपदा में राजनीतक भाषा बोलने का मेरा स्वभाव नहीं है। मगर, जब सामने वाले ऐसा बोलते हैं तो मुझे उत्तर जरूर देना पड़ेगा। मैं इस ढंग से जवाब दूंगा कि अगर अज्ञानता का पुरस्कार किसी को देना हो तो दिल्ली की आम आदमी पार्टी के लोगों को देना चाहिए।
बैराज एक नदी, उसका बहाव प्राकृतिक
इसका कारण ये है कि हथिनी कुंड बैराज क्या होता है, इनको पता नहीं है। बैराज में एक नदी होती है, उसकी साइड में नहरें निकाली जाती हैं। नदी पानी के बहने का प्राकृतिक स्रोत है। नहरें सिंचाई विभाग की आवश्यकता के हिसाब से चलती हैं।
हथिनी कुंड की 2 नहरों की कैपेसिटी सिर्फ 23 हजार क्यूसेक
यहां पश्चिमी यमुना और पूर्वी यमुना नहर है। पूर्वी यमुना की कुल कैपेसिटी 5 हजार क्यूसेक है। पश्चिमी की 18 हजार क्यूसेक है। पानी जब 1 लाख क्यूसेक तक होता है, तब तक 23 हजार क्यूसेक दोनों नहरों में निकालते हैं, बाकी यमुना में जाता है।
नहरों को बंद करना CWC का निर्देश 
1 लाख क्यूसेक से ज्यादा पानी होने के बाद CWC के निर्देश हैं कि दोनों नहरों का पानी तुरंत बंद किया जाना जाए। इसकी वजह ये है कि उसके बाद पानी नहरों में चलेगा तो पानी के प्रेशर से पत्थर आते हैं और नहर के गेट को नुकसान हो सकता है। वह पानी मैदानी इलाकों में फैल जाता है। नेचुरल सोर्स नदी है, सारी पानी उसमें जाना चाहिए। यह नियम एक्सपर्ट का है। 
बैराज में 3.69 लाख क्यूसेक पानी आया, नहरों में छोड़ते तो भी कितना?
11 अप्रैल को यमुना में 3 लाख 69 हजार क्यूसेक पानी आया। ये सारा पानी यमुना में जाना था। बैराज की कैपेसिटी एक लाख की है,बाकी यमुना में जाना है। AAP वाले कह रहे कि पानी क्यों नहीं छोड़ा। पहली बात ये कि नहरों में पानी नहीं छोड़ा जा सकता। अगर छोड़ भी देते तो उनमें 23 हजार क्यूसेक ही जाता। फिर 3 लाख 46 हजार क्यूसेक पानी बचता। वह पानी यमुना में ही जाता। दिल्ली डूबने का अगर ये लोग बैराज से पानी छोड़ने को बता रहे हैं तो ये इनकी नासमझी है।
जानिए.. क्यों बढ़ा था विवाद
आम आदमी पार्टी ने हरियाणा सरकार पर आरोप लगाए थे कि हथिनी कुंड बैराज का सारा पानी दिल्ली छोड़ दिया गया। यहां से 2 नहरें उत्तर प्रदेश की तरफ जाती हैं, वह सूखी हुई हैं। जिसको लेकर उन्होंने हरियाणा सरकार पर साजिश रचने का आरोप लगाया था। इस पर CM ने ये जवाब दिए हैं।
हिमाचल CM को मदद भेजी
हिमाचल में हमसे ज्यादा नुकसान हुआ। मैंने वहां के CM सुखविंदर सुक्खू से बात की। उन्होंने कहा कि अगर हमें सीएम राहत कोष में मदद मिलेगी तो हम स्वीकार करेंगे। हमने 5 करोड़ रुपए भेजे।